***Csongrád Város Polgármesteréről***

**Száma*:*** Szo/538-20/2021

**Témafelelős**:Major Edina

**ELŐTERJESZTÉS**

**Csongrád Városi Önkormányzat Képviselő-testületének**

**hatáskörében eljáró Polgármester döntéséhez**

**Tárgy:**Csongrád Városi Önkormányzat szociális szolgáltatástervezési koncepciójának megalkotása.

A Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 478/2020. (XI. 3.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, **veszélyhelyzetben a** **települési önkormányzat képviselő-testületének feladat-és hatáskörét a polgármester gyakorolja.**

A fenti rendelkezések alapján Csongrád Városi Önkormányzat Képviselő- testületének hatáskörét gyakorolva, az alábbiakat terjesztem elő:

A szociális igazgatásról és a szociális ellátásokról szóló 1993. évi III. törvény 92. § (3) bekezdése alapján **„A legalább kétezer lakosú települési önkormányzat** a településen, fővárosban élő szociálisan rászorult személyek részére biztosítandó szolgáltatási feladatok meghatározása érdekében - jogszabályban meghatározottak szerint - **szolgáltatástervezési koncepciót készít.**”

A személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I.7.) SzCsM rendelet (a továbbiakban: R.) szabályozza **a szolgáltatástervezési koncepció tartalmi elemeit, melyek az alábbiak:**

* a lakosságszám alakulása, a korösszetétel, a szolgáltatások iránti igények,
* az ellátási kötelezettség teljesítésének helyzete, ütemterv a szolgáltatások biztosításáról,
* a szolgáltatások működtetési, finanszírozási, fejlesztési feladatai, az esetleges együttműködés keretei,
* az egyes ellátotti csoportok, így az idősek, fogyatékos személyek, hajléktalan személyek, pszichiátriai betegek, szenvedélybetegek sajátosságaihoz kapcsolódóan a speciális ellátási formák, szolgáltatások biztosításának szükségessége.

A R. értelmében a szolgáltatástervezési koncepciót az önkormányzat az elfogadást megelőzően véleményezteti az intézményvezetőkkel és a nemzetiségi önkormányzattal. A koncepció végleges változatának elfogadása során a kialakított véleményeket az önkormányzat lehetőség szerint figyelembe veszi.

Az intézményvezetők és a nemzetiségi önkormányzat az anyagot mind szakmailag, mind tartalmilag megfelelőnek találták, azt elfogadásra javasolják. (A véleményeket ezen előterjesztéshez mellékelem).

**Csongrád Városi Önkormányzat**

**Képviselő-testületének**

**/2021. (VI.)önkormányzati**

Szo/538-20/2021.

**H a t á r o z a t a**

A Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 478/2020. (XI. 3.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (a továbbiakban: Kat.) 46.§ (4) bekezdésének felhatalmazása alapján, Csongrád Városi Önkormányzat Képviselő-testületének feladat-és hatáskörében eljárva, Csongrád Város Polgármestere a Képviselő-testület egyetértésével, az alábbi döntést hozza:

1. A melléklet szerinti szolgáltatástervezési koncepciót elfogadom.
2. A törvényi előírásoknak megfelelően a koncepció felülvizsgálatára 2023. június hónapban kerül sor.

Határidő: 2023.06.30.

Felelős: Bedő Tamás

 polgármester

Erről jegyzőkönyvi kivonaton értesítést kap:

1. Képviselő-testület tagjai
2. Szociális és Lakásügyi Iroda
3. Irattár

Csongrád, 2021. június 02.

 Bedő Tamás

 polgármester